喜歡熱拌枌，可惜唔係四圍有，所以撞啱食飯時間而搵到，都會試！這間舖已第二次光顧，因為上次試後十分難忘！今次又行開呢頭，冇理由唔幫襯。我仍然選了我喜愛的寛薯粉加蘿白，老公食手工湯麵。落單後都等咗一陣子，先來拌粉，配料好似冇上次咁多，食入口水準依舊，好食呀！之後再來手工麵，反而手工麵好有驚喜；麵條十分有咬口，煮得恰到好處。其實我最喜歡嘅係佢地嘅湯同配料一D都唔油，好啱注意體重嘅女士。食完一大碗都冇罪惡感！